pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“เครื่องชี้การลงทุนรัฐวิสาหกิจ 7 เดือนของปี 2561 ขยายตัวสูงถึง 71% ช่วยผลักดันเศรษฐกิจไทยขยายตัวอย่างต่อเนื่อง”
วันศุกร์ที่ 7 กันยายน 2561
“เครื่องชี้การลงทุนรัฐวิสาหกิจ 7 เดือนของปี 2561 ขยายตัวสูงถึง 71% ช่วยผลักดันเศรษฐกิจไทยขยายตัวอย่างต่อเนื่อง”
ผลการเบิกจ่ายงบลงทุนสะสมของรัฐวิสาหกิจ 45 แห่ง ที่ สคร. กํากับดูแลโดยตรงตั้งแต่เดือนมกราคม 2561 – กรกฎาคม 2561 มีจํานวน 262,998 ล้านบาท ขยายตัวสูงถึงร้อยละ 71 เมื่อเทียบกับผลเบิกจ่ายงบลงทุนสะสมในช่วงเดียวกันของปี 2560
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ผลการเบิกจ่ายงบลงทุนสะสมของรัฐวิสาหกิจ 45 แห่ง ที่ สคร. กํากับดูแลโดยตรงตั้งแต่เดือนมกราคม 2561 – กรกฎาคม 2561 มีจํานวน 262,998 ล้านบาท ขยายตัวสูงถึงร้อยละ 71 เมื่อเทียบกับผลเบิกจ่ายงบลงทุนสะสมในช่วงเดียวกันของปี 2560 โดยการลงทุนที่เติบโตของรัฐวิสาหกิจเป็นผลมาจากการเร่งลงทุนของรัฐวิสาหกิจที่มีโครงการลงทุนขนาดใหญ่ อาทิ โครงการก่อสร้างรถไฟทางคู่ ช่วงชุมทางถนนจิระ - ขอนแก่น ของการรถไฟแห่งประเทศไทย โครงการรถไฟฟ้าสายสีส้ม ช่วงศูนย์วัฒนธรรม-มีนบุรี และโครงการรถไฟฟ้าสายสีเขียว ช่วงหมอชิต-สะพานใหม่-คูคต ของการรถไฟฟ้าขนส่งมวลชนแห่งประเทศไทย โครงการทดแทนโรงไฟฟ้าพระนครใต้ ระยะที่ 1 ของการไฟฟ้าฝ่ายผลิตแห่งประเทศไทย รวมถึงการเพิ่มทุนให้แก่บริษัทในเครือของบริษัท ปตท. จํากัด (มหาชน) เพื่อไปลงทุนต่อ
อัตราการเติบโตการเบิกจ่ายลงทุนปี 2561 เปรียบเทียบปี 2560
เดือนปัจจุบัน (ก.ค. 61) 7 เดือน
ปี 60 ปี 61 ปี 60 ปี 61
ผลการเบิกจ่าย (ล้านบาท) 15,549 19,319 153,734 262,998
Growth % YoY ของผลการเบิกจ่าย 24% 71%
ที่มา : สํานักงานคณะกรรมการนโยบายรัฐวิสาหกิจ
นายชาญวิทย์ นาคบุรี รองผู้อํานวยการ สคร. ในฐานะโฆษก สคร. กล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจทั้ง 45 แห่ง ตั้งแต่เดือนตุลาคม 2560 – กรกฎาคม 2561 มีจํานวน 281,274 ล้านบาท หรือคิดเป็นร้อยละ 91 ของแผนการเบิกจ่ายงบลงทุนสะสม โดยรัฐวิสาหกิจปีงบประมาณเบิกจ่ายงบลงทุนสะสมตั้งแต่เดือนตุลาคม 2560 – กรกฎาคม 2561 จํานวน 78,718 ล้านบาท หรือคิดเป็นร้อยละ 78 ของแผนการเบิกจ่ายงบลงทุนสะสม และรัฐวิสาหกิจปีปฏิทินเบิกจ่ายงบลงทุนสะสม ตั้งแต่เดือนมกราคม 2561 – กรกฎาคม 2561 จํานวน 202,556 ล้านบาท หรือคิดเป็นร้อยละ 97 ของแผนการเบิกจ่ายลงทุนสะสม
ผลการเบิกจ่ายงบลงทุนของรัฐวิสาหกิจสะสมถึงเดือนกรกฎาคม 2561 (ตุลาคม 2560 - กรกฎาคม 2561)
รัฐวิสาหกิจ เบิกจ่ายจริงสะสม ร้อยละเบิกจ่ายจริงสะสม/
แผนเบิกจ่ายสะสม
ปีงบประมาณ (ต.ค. 60 – ก.ค. 61)
จํานวน 34 แห่ง 78,718 78%
ปีปฏิทิน (ม.ค. 61 – ก.ค. 61)
จํานวน 11 แห่ง 202,556 97%
รวม 45 แห่ง 281,274 91%
ที่มา : สํานักงานคณะกรรมการนโยบายรัฐวิสาหกิจ
นายประภาศ คงเอียด ผู้อํานวยการ สคร. กล่าวสรุปว่า การลงทุนของรัฐวิสาหกิจยังคงเป็นเครื่องมือที่สําคัญของรัฐบาลในการขับเคลื่อนนโยบายสร้างการเติบโตของเศรษฐกิจไทยในปี 2561 ให้ขยายตัวได้อย่างต่อเนื่องและยกระดับขีดความสามารถในการแข่งขันของประเทศในระยะยาวต่อไป ดังนั้น สคร. ในฐานะหน่วยงานที่กํากับดูแลรัฐวิสาหกิจจึงได้ดําเนินการกํากับและติดตามการลงทุนของรัฐวิสาหกิจอย่างไกล้ชิด โดยถือว่าการลงทุนเป็นส่วนหนึ่งของตัวชี้วัดการดําเนินงานของรัฐวิสาหกิจ นอกจากนั้น ยังสร้างกระบวนการและช่องทางในการส่งผ่านข้อมูลไปยังผู้รับผิดชอบของรัฐวิสาหกิจ คือ ประธานกรรมการรัฐวิสาหกิจ กรรมการผู้แทนกระทรวงการคลังในคณะกรรมการรัฐวิสาหกิจ และผู้บริหารสูงสุดของรัฐวิสาหกิจ ผ่าน Line Active Shareholder/Partnership ด้วย เพื่อให้รัฐวิสาหกิจเร่งดําเนินการลงทุนตามแผนการลงทุนที่ได้รับความเห็นชอบ
รัฐบาลไทย-ข่าวทำเนียบรัฐบาล-กสร.ย้ำนายจ้างยื่นแบบรายงานสภาพการจ้างฯ หมดเขตมกราคมนี้  พร้อมเตือนหากล่าช้าอาจมีความผิด
วันศุกร์ที่ 12 มกราคม 2561
กสร.ย้ํานายจ้างยื่นแบบรายงานสภาพการจ้างฯ หมดเขตมกราคมนี้  พร้อมเตือนหากล่าช้าอาจมีความผิด
กรมสวัสดิการและคุ้มครองแรงงาน ย้ํานายจ้าง สถานประกอบกิจการที่มีลูกจ้างสิบคนขึ้นไปต้องยื่นแบบแสดงสภาพการจ้างและสภาพการทํางาน(คร.11) ภายในเดือมกราคมนี้ หากเลยกําหนดหรือไม่ได้ยื่นมีความผิดตามกฎหมายแรงงาน
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า พระราชบัญญัติคุ้มครองแรงงาน พ.ศ. 2541 กําหนดให้นายจ้างที่มีลูกจ้างรวมกันตั้งแต่สิบคนขึ้นไปยื่นแบบแสดงสภาพการจ้างและสภาพการทํางาน(คร.11) ภายในเดือนมกราคมของทุกปีซึ่งเหลือระยะเวลาดําเนินการอีกประมาณ 15 วัน จึงขอให้ย้ํานายจ้างเร่งจัดเตรียมข้อมูลตามที่กําหนดและยื่นแบบคร.11 ภายในระยะเวลาที่กําหนดซึ่งสามารถส่งได้ด้วยตนเองหรือทางจดหมายอิเลคทรอนิค(e-mail) ที่สํานักงานสวัสดิการและคุ้มครองแรงงานกรุงเทพมหานครพื้นที่หรือที่สํานักงานสวัสดิการและคุ้มครองแรงงานจังหวัดที่สถานประกอบกิจการตั้งอยู่ เพราะหากเลยกําหนดหรือไม่ได้จัดส่งนายจ้างมีความผิดตามกฎหมายซึ่งมีโทษปรับไม่เกิน 2 หมื่นบาท
อธิบดีกรมสวัสดิการและคุ้มครองแรงงาน กล่าวเพิ่มเติมว่า สําหรับสถานประกอบกิจการที่มีลูกจ้างลดลงไม่ครบสิบคนขอให้แจ้งข้อมูล ณ ปัจจุบันพร้อมหลักฐานเพื่อพนักงานตรวจแรงงานจะได้นําไปปรับฐานข้อมูลต่อไป ในส่วนของสถานประกอบกิจการที่เพิ่งมีลูกจ้างครบสิบคนและไม่ได้รับแบบรายงานสภาพการจ้างและสภาพการทํางาน(คร.11) สามารถดาวน์โหลดได้ที่ www.protection.labour.go.th สอบถามข้อมูลเพิ่มเติมได้ที่สํานักงานสวัสดิการและคุ้มครองแรงงานกรุงเทพมหานครพื้นที่ 1 ถึง 10 สํานักงานสวัสดิการและคุ้มครองแรงงานจังหวัดทุกจังหวัด หรือหมายเลขโทรศัพท์สายด่วน 1506
รัฐบาลไทย-ข่าวทำเนียบรัฐบาล-ผช.รมว.พม. ลงพื้นที่เร่งช่วยคนไร้บ้านย่านบางกอกน้อย กทม. พร้อมอีก 3 ชุมชนที่เดือดร้อนจากโรคโควิด-19
วันพฤหัสบดีที่ 23 เมษายน 2563
ผช.รมว.พม. ลงพื้นที่เร่งช่วยคนไร้บ้านย่านบางกอกน้อย กทม. พร้อมอีก 3 ชุมชนที่เดือดร้อนจากโรคโควิด-19
ผช.รมว.พม. ลงพื้นที่เร่งช่วยคนไร้บ้านย่านบางกอกน้อย กทม. พร้อมอีก 3 ชุมชนที่เดือดร้อนจากโรคโควิด-19
วันนี้ (23 เม.ย. 63) เวลา 09.00 น. นายสากล ม่วงศิริ ผู้ช่วยรัฐมนตรีประจํากระทรวงการพัฒนาสังคมและความมั่นคงของมนุษย์ ลงพื้นที่สหกรณ์เคหสถานวังหลังต้นโพธิ์ จํากัด เขตบางกอกน้อย กทม. และอีก 3 ชุมชน ได้แก่ 1) ศูนย์คนไร้บ้านบางกอกน้อย เขตบางกอกน้อย กทม. 2) สหกรณ์เคหสถานราชพฤกษ์ 26 จํากัด เขตตลิ่งชัน กทม. และ 3) ชุมชนบางบอน 133 เขตบางบอน กทม. เพื่อเร่งให้ความช่วยเหลือต่างๆ แก่กลุ่มเป้าหมายและประชาชนที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. เราไม่ทิ้งกัน ตามแนวคิด สํารวจให้พบ จบที่ชุมชน
นายสากล กล่าวว่า ตามที่ กระทรวงการพัฒนาสังคมและความมั่นคงของมนุษย์ (พม.) ได้ขับเคลื่อนมาตรการป้องกัน แก้ไข และช่วยเหลือกลุ่มเป้าหมายและประชาชนที่ได้รับความเดือดร้อนจากการแพร่ระบาดของโรคติดเชื้อไวรัสโคโรน่า 2019 (โควิด-19) ภายใต้โครงการ พม. เราไม่ทิ้งกัน ตามแนวคิด สํารวจให้พบ จบที่ชุมชน เพื่อลงพื้นที่ให้การช่วยเหลือเยียวยาโดยเร็วที่สุดในชุมชนนําร่อง 286 ชุมชน ของ กทม. ภายใต้การดูแลของสถาบันพัฒนาองค์กรชุมชน (องค์การมหาชน) หรือ พอช. และการเคหะแห่งชาติ (กคช.) โดย นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยประชาชนทุกกลุ่มเป้าหมาย ที่ได้รับความเดือดร้อน ในวันนี้ จึงได้มอบหมายตนเป็นหัวหน้าทีมลงพื้นที่ 4 ชุมชนนําร่องในโซนฝั่งธนบุรี กทม.ได้แก่ 1) สหกรณ์เคหสถานวังหลังต้นโพธิ์ จํากัด เขตบางกอกน้อย กทม. 2) ศูนย์คนไร้บ้านบางกอกน้อย เขตบางกอกน้อย กทม. 3) สหกรณ์เคหสถานราชพฤกษ์ 26 จํากัด เขตตลิ่งชัน กทม. และ 4) ชุมชนบางบอน 133 เขตบางบอน กทม. เพื่อพบปะเยี่ยมชาวชุมชนที่ได้รับความเดือดร้อน รวมทั้งคนไร้บ้าน ถือเป็นกลุ่มเปราะบางที่มีความเสี่ยงสูงจากการแพร่ระบาดของโรคดังกล่าว อีกทั้งประสบปัญหาไม่มีรายได้จากการรับจ้างทั่วไปและการขายของเล็กๆน้อยๆ เนื่องจากจําเป็นต้องกักตัวอยู่ในศูนย์คนไร้บ้าน โดยตนได้สอบถามถึงปัญหาและความต้องการในการช่วยเหลือต่างๆ พร้อมมอบเครื่องอุปโภคและบริโภคที่จําเป็น โดยขอความร่วมมือชาวชุมชนเข้ามาแจ้งข้อมูลของตนเองและครอบครัวกับผู้ประสานงานชุมชน เพื่อนําไปจัดทําแผนฟื้นฟูชุมชนต่อไป อาทิ การจัดตั้งศูนย์ชุมชนสู้ภัย COVID-19 ครัวกลาง และคลังชุมชน เป็นต้น นอกจากนี้ ยังมีศูนย์ช่วยเหลือสังคม สายด่วน พม. โทร. 1300 และหน่วยงานที่เกี่ยวข้อง มาช่วยประสานความช่วยเหลือต่างๆ เช่น เบี้ยความพิการ เบี้ยผู้สูงอายุ เงินอุดหนุนเด็กเพื่อการเลี้ยงดูเด็กแรกเกิด เงินเยียวยาจากรัฐบาล 5,000 บาท การพักชําระหนี้ของชาวชุมชนในความดูแลของ กคช. และ พอช. แม่เลี้ยงเดี่ยวที่ไม่มีนมสําหรับเด็ก คนตกงาน ผู้ที่มีรายได้ลดลง และกลุ่มเปราะบางต่างๆ เป็นต้น รวมทั้ง กรมอนามัย กระทรวงสาธารณสุข มาให้ความรู้และสาธิตในเรื่องการป้องกันตนเองจากโรคโควิด-19
นายสากล กล่าวเพิ่มเติมว่า ทั้งนี้ ประชาชนกลุ่มเป้าหมายที่เดือดร้อนจากโรคโควิด-19 สามารถโทรแจ้ง ศูนย์ช่วยเหลือสังคมสายด่วน พม. โทร. 1300 บริการฟรี 24 ชม. ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงอุตสาหกรรม พร้อมด้วยผู้บริหารกระทรวงอุตสาหกรรมและกระทรวงพาณิชย์ ลงพื้นที่ อ.หลังสวน จ.ชุมพร ดูผลิตภัณฑ์เด่นประจำจังหวัด
วันศุกร์ที่ 30 มีนาคม 2561
รัฐมนตรีช่วยว่าการกระทรวงอุตสาหกรรม พร้อมด้วยผู้บริหารกระทรวงอุตสาหกรรมและกระทรวงพาณิชย์ ลงพื้นที่ อ.หลังสวน จ.ชุมพร ดูผลิตภัณฑ์เด่นประจําจังหวัด
รัฐมนตรีช่วยว่าการกระทรวงอุตสาหกรรมเยี่ยมเยียนให้กําลังใจ รับฟังปัญหา พร้อมให้คําแนะนําการพัฒนาผลิตภัณฑ์ให้เป็นที่ต้องการของตลาด โดยเข้าดูผู้ประกอบการ SME ที่ อ.หลังสวน จ.ชุมพร
วันนี้ (30 มี.ค. 61) ดร.สมชาย หาญหิรัญ รัฐมนตรีช่วยว่าการกระทรวงอุตสาหกรรมเยี่ยมเยียนให้กําลังใจ รับฟังปัญหา พร้อมให้คําแนะนําการพัฒนาผลิตภัณฑ์ให้เป็นที่ต้องการของตลาด โดยเข้าดูผู้ประกอบการ SME จํานวน 2 ราย ประกอบด้วย กาแฟขี้ชะมดหลังสวน และศรีภา กลุ่มแปรรูปกล้วยเล็บมือนาง ซึ่งผู้บริหารกระทรวงอุตฯ มีนายวิษณุ ทับเที่ยง (อธิบดีกรมอุตสาหกรรมพื้นฐานและการเหมืองแร่) นายเอกภัทร วังสุวรรณ (รองเลขาธิการคณะกรรมการอ้อยและน้ําตาลทราย) นางลลิตา จิวะนันทประวัติ (รองอธิบดีกรมพัฒนาธุรกิจการค้า กระทรวงพาณิชย์) นายจารุพันธุ์ จารโยภาส (ผอ.กองพัฒนาดิติทัลอุตสาหกรรม) อุตสาหกรรมจังหวัดชุมพร อุตสาหกรรมจังหวัดพื้นที่ใกล้เคียง ผู้อํานวยการศูนย์ส่งเสริมอุตสาหกรรมภาคที่ 10 ผู้บริหาร จ้าหน้าที่กระทรวงอุตสาหกรรม และกระทรวงพาณิชย์
กาแฟขี้ชะมดหลังสวนเป็นการเพิ่มมูลค่าของเมล็ดกาแฟ โดยการป้อนเมล็ดกาแฟออแกนิกส์ให้ตัวชะมดกิน หลังจากเมล็ดกาแฟผ่านกลไกการย่อยภายในลําไส้ จะได้เมล็ดกาแฟที่มีรสชาดแตกต่างจากกาแฟทั่วไป แต่ทั้งนี้ก่อนที่จะนํามาผลิตเป็นกาแฟได้ดื่ม ต้องผ่านกระบวนการบ่มหมักที่ได้จากภูมิปัญญาและข้อมูลวิจัยซึ่งทดลองแล้ว ทําให้รสชาดกลมกล่อม มีเอกลักษณ์เฉพาะเป็นของตัวเอง ในส่วนของศรีภากล้วยเล็บมือนางแปรรูป เป็นการนําวัตถุดิบกล้วยที่มีจํานวนมากในท้องถิ่น มาผ่านกระบวนการอบด้วยความร้อน แปรรูปส่งขาย เป็นที่ชื่นชอบของชาวต่างชาติ โดยเฉพาะชาวจีน ซึ่งตอนนี้ได้วางขายใน 7-11 และยังมีคําสั่งซื้อจากการบินไทย คิงพาวเวอร์ ทั้งนี้คุณศรีภา ยังได้ต่อยอดรสชาดด้วยการเคลือบช็อกโกแลตและครีมต่างๆ เพิ่มทางเลือกให้กับผู้บริโภค และโอกาสต่อไปจะได้วางแผนผลิตส่งออกไปยังต่างประเทศ
ทั้งนี้รัฐมนตรีช่วยว่าการฯ ได้ขอความร่วมมือจากกระทรวงพาณิชย์ให้ช่วยเป็นหน่วยงานดูแลเรื่องช่องทางการตลาด เพื่อให้ผู้ประกอบการสามารถขยายฐานลูกค้าให้กว้างมากขึ้น ในส่วนของกระทรวงอุตฯ ก็ยังคงเป็นพี่เลี้ยง ให้คําปรึกษาแนะนําดังที่ผู้ประกอบการเคยใช้บริการเสมอมา
รัฐบาลไทย-ข่าวทำเนียบรัฐบาล-กระทรวงยุติธรรม ร่วมหารือแนวทางการแก้ไขปัญหาเพื่อป้องกันและปรามปราบ ทางเทคโนโลยีสารสนเทศ
วันจันทร์ที่ 18 พฤศจิกายน 2562
กระทรวงยุติธรรม ร่วมหารือแนวทางการแก้ไขปัญหาเพื่อป้องกันและปรามปราบ ทางเทคโนโลยีสารสนเทศ
กระทรวงยุติธรรม ร่วมหารือแนวทางการแก้ไขปัญหาเพื่อป้องกันและปรามปราบทางเทคโนโลยีสารสนเทศ
ในวันศุกร์ที่ ๑๕ พฤศจิกายน ๒๕๖๒ เวลา ๐๙.๓๐ น.
ณ ห้องประชุมไชยานุกิจ ชั้น ๓
นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
เป็นประธานการประชุมเพื่อหารือแนวทางการแก้ไขปัญหา และบูรณาการเพื่อป้องกัน ปรามปราบ
ทางเทคโนโลยีสารสนเทศ พร้อมด้วย นายเนวินธุ์ ช่อชัยทิพฐ์ ผู้ช่วยรัฐมนตรีประจํากระทรวงดิจิตอลฯ
นายวันชัย ปริญญาศิริ สมาชิกสภาผู้แทนราษฏร จังหวัด สงขลา พรรคพลังประชารัฐ
พล.ต.อ. วิระชัย ทรงเมตตา รองผบ.ตร. พร้อมด้วย ๒๐ หน่วยงานที่เกี่ยวข้อง เข้าร่วมฯ
เพื่อทราบนโยบายเร่งด่วน ๑๒ ข้อ ของรัฐบาลพลเอก ประยุทธ์ จันทร์โอชา นายกรัฐมนตรี
เพื่อปราบปรามการฉ้อโกงประชาชนให้ได้รับความเดือดร้อน ไม่เป็นเป็นธรรม รวมถึงร่วมกันแลกเปลี่ยนเรียนรู้
ข้อมูลและหารือแนวทางการแก้ไขปัญหา ป้องกัน และปราบปรามเพื่อไม่ให้ประชาชนถูกหลอกลวง
และต้องสูญเสียทรัพย์สินในลักษณะแชร์ลูกโซ่ที่จํานวนเพิ่มมากขึ้น
อีกทั้งยังขยายวงกว้างทางเทคโนโลยีสารสนเทศ ทั้งนี้ ได้มีการสรุปสาระสําคัญ ดังนี้
๑. การให้ข้อมูลเกี่ยวกับ ความรู้ ความเข้าใจ แชร์ลูกโซ่กับประชาชน
๒. การตีความให้ชัดเจนเกี่ยวกับกฏหมายแชร์ลูกโซ่
๓. การจัดตั้งศูนย์ทํางานการสอบสวนคดีแชร์ลูกโซ่
๔. การเตรียมงบประมาณสนับสนุนการให้ความรู้แก่ประชาชน เกี่ยวกับแชร์ลูกโซ่
๕. การกําหนดกระบวนการขั้นตอนในการให้ความช่วยเหลือแชร์ลูกโซ่กับประชาชนอย่างชัดเจน
๖. จัดตั้งหน่วยงานบูรณาการเรื่องการฉ้อโกงประชาชนเพราะเป็นนโยบายเร่งด่วนที่รัฐบาลแถลงนโยบายไว้ต่อรัฐสภาต้องทําภายใน ๑ ปี
๗. ให้ สคบ นําแผนธุรกิจไประบุในกฏหมาย เพื่อไม่ให้มิจฉาชีพมาใช้แผนธุรกิจมาหลอกลวงประชาชน
๘. ควรมีกฏหมายที่ให้อํานาจโดยรวมกฏหมายหลายฉบับให้มาบังคับใช้ได้ ซึ่งตรงตามรัฐธรรมนูญมาตรา ๗๗
นอกจากนี้ ภายหลังการประชุมเสร็จสิ้น นายสามารถ เจนชัยจิตรวนิช ผู้ช่วยรัฐมนตรีประจํากระทรวงยุติธรรม
ได้รับเรื่องร้องทุกข์จากประชาชนกรณีแชร์ลูกโซ่และแชร์ไม้กฤษณา อีกด้วย
รัฐบาลไทย-ข่าวทำเนียบรัฐบาล-รมว.พม. กำชับ จนท. เร่งช่วยเหลือครอบครัวชายวัย 59 ปี ต้องรับภาระเลี้ยงดูภรรยา ที่ป่วยเส้นเลือดในสมองตีบ และหลานชายพิการทางสมอง ที่ย่านหนองจอก กทม.
วันพุธที่ 20 กันยายน 2560
รมว.พม. กําชับ จนท. เร่งช่วยเหลือครอบครัวชายวัย 59 ปี ต้องรับภาระเลี้ยงดูภรรยา ที่ป่วยเส้นเลือดในสมองตีบ และหลานชายพิการทางสมอง ที่ย่านหนองจอก กทม.
รมว.พม. กําชับ จนท. เร่งช่วยเหลือครอบครัวชายวัย 59 ปี ต้องรับภาระเลี้ยงดูภรรยา ที่ป่วยเส้นเลือดในสมองตีบ และหลานชายพิการทางสมอง ที่ย่านหนองจอก กทม. และช่วยเหลือครอบครัวผู้ด้อยโอกาส และประสบปัญหาทางสังคม ที่ จ.ปทุมธานี
วันนี้ (20 ก.ย. 60) เวลา 08.00 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 717/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า จากกรณีชายวัย 59 ปี ประกอบอาชีพเก็บของเก่าขาย ต้องรับภาระเพียงลําพังดูแลภรรยาวัย 51 ปี ที่ป่วยเส้นเลือดในสมองตีบ ทําให้ร่างกายซีกซ้ายขยับไม่ได้ และหลานชายวัย 17 ปี ที่พิการทางสมอง ตาบอด และหูหนวก ทั้ง 3 ชีวิต อาศัยในบ้านสภาพเก่าทรุดโทรม ครอบครัวมีฐานะยากจน ที่ย่านหนองจอก กรุงเทพฯ นั้น ตนได้กําชับหน่วยงานที่เกี่ยวข้องในสังกัดกระทรวง พม. ได้แก่ กรมส่งเสริมและพัฒนาคุณภาพชีวิตคนพิการ (พก.) และกรมกิจการเด็กและเยาวชน (ดย.) เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก และคนพิการของกระทรวง พม. พร้อมมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลอาการป่วยของหญิงดังกล่าวอย่างใกล้ชิด รวมทั้งการปรับปรุงสภาพที่อยู่อาศัยให้อยู่ในสภาพ ที่ถูกสุขลักษณะ มั่นคง และเหมาะสมกับการใช้ชีวิตของผู้พิการ อีกทั้งให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม รวมถึงการส่งเสริมการประกอบอาชีพ เพื่อสร้างรายได้ที่เพียงพอและมั่นคงสําหรับครอบครัวในระยะยาวต่อไป
พลตํารวจเอก อดุลย์ กล่าวเพิ่มเติมว่า สําหรับกรณีหญิงวัย 44 ปี ที่ป่วยเป็นโรคอัมพฤกษ์ครึ่งซีก ต้องรับภาระเพียงลําพังเลี้ยงดูลูกสาว 2 คน วัย 12 และ 13 ปี ครอบครัวมีฐานะยากจน ต้องอาศัยขอข้าววัดกินประทังชีวิต โดยทั้ง 3 ชีวิต อาศัยอยู่บ้านที่ติดจํานอง และมีหนังสือแจ้งจากธนาคารกําลังจะเข้ามายึดบ้าน ที่อําเภอเมือง จังหวัดปทุมธานี นั้น ตนได้กําชับให้พัฒนาสังคมและความมั่นคงของมนุษย์จังหวัดปทุมธานี (พมจ.ปทุมธานี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านเด็ก เยาวชน และคนพิการของกระทรวง พม. พร้อมมอบสิ่งของเครื่องใช้ที่จําเป็นและอุปกรณ์การศึกษา อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาของเด็กสาวทั้ง 2 คนในระยะยาว พร้อมช่วยเหลือดูแลในเรื่องการรักษาพยาบาลของผู้ป่วยอย่างใกล้ชิด และให้คําปรึกษาแนะนําในเรื่องสวัสดิการสังคม เพื่อขอรับสิทธิตามกฎหมายตามความเหมาะสม เพื่อคุณภาพชีวิตที่ดี รวมทั้งประสานหน่วยงานที่เกี่ยวข้องในพื้นที่ร่วมกันกําหนดแนวทางการช่วยเหลือในระยะยาวต่อไป
รัฐบาลไทย-ข่าวทำเนียบรัฐบาล- “ยุติธรรม” หารือความร่วมมือด้านความมั่นคงระหว่างไทยและอินเดีย
วันศุกร์ที่ 30 มิถุนายน 2560
“ยุติธรรม” หารือความร่วมมือด้านความมั่นคงระหว่างไทยและอินเดีย
นายวิทยา  สุริยะวงค์ รองปลัดกระทรวงยุติธรรม เข้าร่วมการประชุมคณะทํางานร่วมว่าด้วยความร่วมมือด้านความมั่นคงระหว่างไทยและอินเดีย ครั้งที่ ๑๑ (The 11th Meeting of Joint Working Group on Security Co-operation Between Thailand and India - JWG-SC)
ระหว่างวันที่ ๒๘ - ๓๐ มิถุนายน ๒๕๖๐
ณ โรงแรมฮิลตัน ภูเก็ต อาคาเดีย รีสอร์ทแอนด์สปา จังหวัดภูเก็ต
นายวิทยา สุริยะวงค์ รองปลัดกระทรวงยุติธรรม
เข้าร่วมการประชุมคณะทํางานร่วมว่าด้วยความร่วมมือด้านความมั่นคงระหว่างไทยและอินเดีย ครั้งที่ ๑๑
(The 11th Meeting of Joint Working Group on Security Co-operation
Between Thailand and India - JWG-SC)
โดยมีพลเอก ทวีป เนตรนิยม เลขาธิการสภาความมั่นคงแห่งชาติ เป็นหัวหน้าคณะผู้แทนฝ่ายไทย
และดร. อาวินด์ กุปตา เลขาธิการสภาความมั่นคงแห่งสาธารณรัฐอินเดีย และรองที่ปรึกษาความมั่นคง
เป็นหัวหน้าคณะผู้แทนฝ่ายอินเดีย
โดยที่ประชุมได้หารือร่วมกันในหลายประเด็น อาทิ
- สถานการณ์ความมั่นคงในภูมิภาคเอเชียใต้ และเอเชียตะวันออกเฉียงใต้
- ความร่วมมือทวิภาคี เช่น ความร่วมมือด้านการทหาร
- การแลกเปลี่ยนข่าวกรอง และการต่อต้านการก่อการร้าย
- ด้านอาชญากรรมข้ามชาติ เช่น ยาเสพติด การลักลอบเข้าเมืองผิดกฎหมาย การค้ามนุษย์
การฟอกเงิน และอาชญากรรมไซเบอร์ เป็นต้น
รัฐบาลไทย-ข่าวทำเนียบรัฐบาล-ประธานกรมเสนาธิการร่วม แห่งสาธารณรัฐประชาชนจีนพร้อมผลักดันความร่วมมือด้านการทหารกับไทยในทุกมิติ
วันอังคารที่ 30 พฤษภาคม 2560
ประธานกรมเสนาธิการร่วม แห่งสาธารณรัฐประชาชนจีนพร้อมผลักดันความร่วมมือด้านการทหารกับไทยในทุกมิติ
ประธานกรมเสนาธิการร่วม แห่งสาธารณรัฐประชาชนจีนพร้อมผลักดันความร่วมมือด้านการทหารกับไทยในทุกมิติ
วันนี้ (30 พ.ค. 60) เวลา 15.30 น. พลเอก ฝาง เฟิงฮุย ประธานกรมเสนาธิการร่วม คณะกรรมาธิการทหารกลาง สาธารณรัฐประชาชนจีน เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี ณ ห้องสีม่วง ตึกไทยคู่ฟ้า ทําเนียบรัฐบาล ภายหลังเสร็จสิ้นการหารือ พลโท วีรชน สุคนธปฏิภาค กล่าวสรุปสาระสําคัญการหารือดังนี้
นายกรัฐมนตรีแสดงความยินดีที่ได้พบกับประธานกรมเสนาธิการร่วมฯ ในโอกาสเยือนไทยในฐานะแขกของกองทัพไทย เชื่อมั่นว่าทั้งสองประเทศจะมีช่องทางในการเสริมสร้างและพัฒนาความร่วมมือทางทหารระหว่างกัน ทั้งในระดับสูงและกองทัพอย่างดีในอนาคตต่อไป
ประธานกรมเสนาธิการร่วมฯ แสดงความขอบคุณนายกรัฐมนตรีที่ให้เข้าพบ และแสดงความชื่นชมการบริหารประเทศของนายกรัฐมนตรีที่ทําให้ประเทศไทยเติบโตอย่างมีเสถียรภาพในทุกด้าน พร้อมกล่าวว่าประธานาธิบดีสี จิ้น ผิง และ นายกรัฐมนตรีหลี่ เค่อ เฉียง ได้ฝากความระลึกถึงมายังนายกรัฐมนตรีด้วย
ทั้งสองฝ่ายยืนยันความสัมพันธ์ใกล้ชิดในทุกมิติมาเป็นเวลานาน ทั้งนี้ความสัมพันธ์ทางการทูตของสองประเทศจะครบรอบ 42 ปีในปีนี้ ซึ่งนายกรัฐมนตรีกล่าวว่าปัจจุบันไทยและจีนกําลังเดินหน้าแผนพัฒนาเศรษฐกิจในทิศทางเดียวกันที่มุ่งเน้นการพัฒนาเศรษฐกิจที่เข้มแข็งและยั่งยืน
ในด้านความสัมพันธ์และความร่วมมือทางทหารนั้น ทั้งสองฝ่ายเห็นพ้องว่าจีนและไทยมีความสัมพันธ์ที่ใกล้ชิดและพิเศษ มีการแลกเปลี่ยนการเยือนอย่างสม่ําเสมอทั้งในระดับสูง ระดับผู้นําและระดับกองทัพ ความร่วมมือทางทหารระหว่างไทยและจีนมีพัฒนาการอย่างต่อเนื่อง ทั้งนี้นายกรัฐมนตรีเชื่อมั่นว่าความร่วมมือทางการทหารจะพัฒนาต่อไปทุกมิติ ได้แก่ ด้านการศึกษา การแลกเปลี่ยนข่าวกรอง การฝึก การต่อต้านการก่อการร้ายและอุตสาหกรรมป้องกันประเทศ
***********
รัฐบาลไทย-ข่าวทำเนียบรัฐบาล-รอง นรม.พล.อ.อ. ประจินฯ เป็นประธานการประชุมคณะกรรมการ กรอบคุณวุฒิแห่งชาติ ครั้งที่ 2/2560
วันพฤหัสบดีที่ 23 มีนาคม 2560
รอง นรม.พล.อ.อ. ประจินฯ เป็นประธานการประชุมคณะกรรมการ กรอบคุณวุฒิแห่งชาติ ครั้งที่ 2/2560
รอง นรม.พล.อ.อ. ประจินฯ เป็นประธานการประชุมคณะกรรมการกรอบคุณวุฒิแห่งชาติ ครั้งที่ 2/2560
วันนี้ (22 มีนาคม 2560) เวลา 15.00 น. ณ ห้องประชุม 301 ตึกบัญชาการ 1 ทําเนียบรัฐบาล พลอากาศเอก ประจิน จั่นตอง รองนายกรัฐมนตรี เป็นประธานการประชุมคณะกรรมการกรอบคุณวุฒิแห่งชาติ ครั้งที่ 2/2560 ซึ่งสรุปสาระสําคัญของการประชุม ดังนี้
ที่ประชุมได้รับทราบผลการดําเนินงานความก้าวหน้าในการ (ร่าง) กรอบคุณวุฒิแห่งชาติ ฉบับปรังปรุง โดยได้นําข้อคิดเห็นและข้อเสนอแนะจากที่ประชุมฯ ในครั้งก่อนไปปรับแก้ไขในหลายประเด็นที่เป็นประโยชน์อย่างมาก ได้แก่ บทนํา นิยามศัพท์ วัตถุประสงค์ โครงสร้าง กรอบคุณวุฒิ บทบาท และภารกิจของหน่วยงานที่เกี่ยวข้อง โดย (ร่าง) กรอบคุณวุฒิแห่งชาติฉบับปรังปรุงนั้นอยู่ในขั้นตอนของกระบวนการนําเสนอคณะรัฐมนตรีเพื่อพิจารณาให้ความเห็นชอบต่อไป
พร้อมกันนี้ ที่ประชุมได้พิจารณาและมีมติเห็นชอบข้อเสนอเกี่ยวกับการจัดตั้งองค์กรกลางกรอบคุณวุฒิแห่งชาติ เพื่อที่จะสามารถขับเคลื่อนกรอบคุณวุฒิแห่งชาติสู่การปฏิบัติได้อย่างแท้จริง อีกทั้งจะได้เร่งรัดเดินหน้าสร้างมาตรฐานในแต่ละสาขาวิชาชีพให้เหมาะสมกับความต้องการของประเทศ โดยเน้นการส่งเสริมการพัฒนาหลักสูตรทางด้านวิชาชีพที่สอดรับกับการเปลี่ยนแปลงของสังคมภายในประเทศและต่างประเทศ ซึ่งจะทําให้ประเทศไทยพัฒนาก้าวสู่ Thailand 4.0
ตอนท้ายของการประชุม ได้พิจารณาและมีมติเห็นชอบการแสดงเจตจํานงของประเทศไทยในการเข้าร่วมโครงการเทียบเคียงกรองคุณวุฒิแห่งชาติ (NQF) กับกรอบคุณวุฒิอ้างอิงอาเซียน (AQRF) ทั้งนี้ ประธานในที่ประชุมได้เห็นชอบแนวคิดของในที่ประชุมฯ ในประเด็นทักษะภาษาอังกฤษว่ามีความจําเป็นอย่างยิ่ง จึงเห็นควรในเรื่องของการพัฒนาทักษะการใช้ภาษาอังกฤษให้แก่คนไทยมากขึ้น ซึ่งการพัฒนาทักษะดังกล่าวนั้นจําเป็นต้องใช้ระยะเวลาพอสมควร
---------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รัฐมนตรีช่วยว่าการกระทรวงกลาโหม/รองหัวหน้าผู้แทนพิเศษของรัฐบาล ลงพื้นที่ให้กำลังใจเจ้าหน้าที่ปฏิบัติงานด้วยความเข้มแข็ง อดทน เสียสละ
วันพฤหัสบดีที่ 13 กันยายน 2561
รัฐมนตรีช่วยว่าการกระทรวงกลาโหม/รองหัวหน้าผู้แทนพิเศษของรัฐบาล ลงพื้นที่ให้กําลังใจเจ้าหน้าที่ปฏิบัติงานด้วยความเข้มแข็ง อดทน เสียสละ
เมื่อวันที่ 13 ก.ย.61 พล.อ.ชัยชาญ  ช้างมงคล รมช.กห./รอง หน.ผทพ เดินทางไปราชการจังหวัดชายแดนภาคใต้ พื้นที่ อ.เทพา,อ.นาทวี จ.สงขลา
เมื่อวันที่ 13 ก.ย.61 พล.อ.ชัยชาญ ช้างมงคล รมช.กห./รอง หน.ผทพ เดินทางไปราชการจังหวัดชายแดนภาคใต้ พื้นที่ อ.เทพา,อ.นาทวี จ.สงขลา โดยในช่วงเช้าเข้ารับฟังการบรรยายสรุปสถานการณ์ในความรับผิดชอบของหน่วยเฉพาะกิจสงขลา ที่มีภารกิจในการบูรณาการงานด้านความมั่นคง งานบังคับใช้กฎหมาย การรักษาความปลอดภัยในชีวิตและทรัพย์สินของประชาชน การเสริมสร้างความเข้าใจและแสวงหาทางออกจากความขัดแย้งในพื้นที่ 4 อําเภอของจ.สงขลา. พร้อมทั้งรับทราบปัญหาข้อขัดข้องของหน่วย. ในโอกาสนี้ได้ให้โอวาทแก่กําลังพล ฉก.สงขลา ที่ปฎิบัติหน้าที่ ถึงข้อห่วงใย จากผู้บังคับบัญชาทุกระดับ ให้ปฎิบัติหน้าที่ด้วยความเข้มแข็ง อดทน เสียสละ ไม่ประมาท เพื่อสร้างความเชื่อมั่นศรัทธาให้เกิดแก่พี่น้องประชาชนในพื้นที่ อย่างมีประสิทธิภาพ จากนั้นในช่วงบ่าย ได้เดินทางไปตรวจเยี่ยมและรับฟังการดําเนินงานของเจ้าหน้าที่ด่านศุลกากรบ้านประกอบ อ.นาทวี จ.สงขลา ซึ่งเป็นจุดผ่านแดนถาวร ไทย -มาเลเซีย ที่มีความสําคัญต่อการเชื่อมโยงทางเศรษฐกิจของ จ.สงขลา กับประเทศเพื่อนบ้านรองจากด่านสะเดา และเยี่ยมให้กําลังใจการปฎิบัติหน้าที่ของชุดเฝ้าตรวจชายแดน ของ ฉก.สงขลา และชุดป้องกันชายแดนกองกําลังเทพสตรี ก่อนเดินทางกลับ
รัฐบาลไทย-ข่าวทำเนียบรัฐบาล-ก.ยุติธรรม หารือแนวทางการจัดทำมาตรฐานการจัดการรับเรื่องราวร้องทุกข์
วันพุธที่ 20 ธันวาคม 2560
ก.ยุติธรรม หารือแนวทางการจัดทํามาตรฐานการจัดการรับเรื่องราวร้องทุกข์
นายธวัชชัย ไทยเขียว รองปลัดกระทรวงยุติธรรม เป็นประธานการประชุมเรื่องแนวทางการจัดทํามาตรฐานการรับเรื่องราวร้องทุกข์
ในวันพุธที่ ๒๐ ธันวาคม ๒๕๖๐ เวลา ๑๐.๐๐ น.
ณ ห้องประชุมกระทรวงยุติธรรม ๒ ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมเรื่องแนวทางการจัดทํามาตรฐานการรับเรื่องราวร้องทุกข์
เพื่อกําหนดแนวทางการจัดทําผังกระบวนงานและแนวทางการรับเรื่องราวร้องทุกข์
ของกระทรวงยุติธรรมในภาพรวม ให้เป็นไปในทิศทางเดียวกันและมีประสิทธิภาพสูงสุด
ทั้งนี้ เบื้องต้นที่ประชุมมอบหมายให้ศูนย์เทคโนโลยีสารสนเทศสํานักงานปลัดกระทรวงยุติธรรม
เพื่อศึกษาแนวทางการจัดการรับเรื่องราวร้องทุกข์ ๒ ประเด็น ได้แก่
๑) กรณีปรับปรุงระบบการรับเรื่องราวร้องทุกข์ของกรมคุ้มครองสิทธิและเสรีภาพว่าสามารถเชื่อมโยงข้อมูล
ระหว่างกองทุนยุติธรรม สํานักงานยุติธรรมจังหวัด และศูนย์บริการร่วมกระทรวงยุติธรรม ในภาพรวมได้หรือไม่
๒) กรณีให้ดําเนินการจัดสร้างระบบการจัดการรับเรื่องราวร้องทุกข์ขึ้นใหม่ โดยให้กรมคุ้มครองสิทธิและเสรีภาพ
กองทุนยุติธรรม สํานักงานยุติธรรมจังหวัด ศูนย์บริการร่วมกระทรวงยุติธรรม และส่วนนโยบายและยุทธศาสตร์
ยุติธรรมชุมชนและยุติธรรมจังหวัด สํานักงานกิจการยุติธรรม ร่วมกันกําหนดการเชื่อมโยงผังกระบวนการปฏิบัติงาน
ด้านการจัดการรับเรื่องราวร้องทุกข์ใหม่ ก่อนนําเสนอต่อปลัดกระทรวงยุติธรรมเพื่อพิจารณาต่อไป